**Cov kev lom zem ua si rau cov menyuam mos uas muaj 0-18 hlis**

**Kev ua si sib qog:** Muab koj tus menyuam cia ntawm koj xub ntiag kom koj tus menyuam pom koj lub ntsej muag kom tseeeb. Cev koj tus nplaig tawm thiab koj yuav ntseeg tsis tau tias cov menyuam mos liab tuaj yeem qog tau koj!

**Zaws menyuam mos:** Siv cov tshuaj pleev roj rau menyuam los sis cov roj uas siv tsis muaj teeb meem rau menyuam es muab zaws koj tus menyuam ob sab caj npab, ceg, thiab nrab qaum. Thaum uas zaws koj tus menyuam, maj mam hais lus ntxi los sis hu nkauj rau nws yau yau.

**Lub sij hawm ua si pws khwb rwg:** Muab ib daim pam puav rau hauv av es tso koj tus menyuam rau ntawm los sis pw khwb rwg nrog koj tus menyuam thiab muab nws tso tig koj. Txhawb tus menyuam mos kom tsa nws lub taub hau/ thiab lub hauv siab kom teb rau koj lub suab, qhov chaws pom/ lub suab ntawm cov khoom ua si los sis thaum uas nws pom nws tus kheej hauv daim iav.

**Teb rau cov suab ua hnov**: Txav mus rau koj tus menyuam sab laug thiab sab xis thiab hu nws lub npe, muab ib qho khoom co los sis muab ib qho khoom zuaj. Txhawb tus menyuam mos kom ntsia rau lub suab seb nrov qhov twg tuaj.

**Kev ua si nqes tes taw**: Thuam koj tus menyuam pw ntxeev tiaj, tuav nws ob txhais taw/ ceg thiab muab nws ob sab ko taws tuam li tuam ib lub tsheb kauj vab. Hu nkauj los sis tham nrog tus menyuam mos.

**Thov kov:** Txhawb koj tus menyuam kom zaum tau ntawm koj lub xub ntiag los sis puag lawv rau saum koj ncej puab tig ntsia ntsoov koj los sis pw ib sab ntawm lawv hauv av. Txhawb menyuam kom ncav tes thiab kov/ tshawb xyuas koj lub ntsej muag, plaub hau thiab lwm yam thaum ncav thiab mus tsuab khoom.

**Sij hawm qhia dab neeg:** Pib nyeem dab neeg rau tus menyuam thaum nws tseem yau yau thiab mus ntxiv. Koj tuaj yeem tsim cov dab neeg los sis nyeem cov phau ntawv luv luv rau nws. Nws tsis muaj teeb meem dab tsi uas koj tau hais, koj tus menyuam yeej cim tau txhua lo lus, txawm tias nws twb tsis tau paub hais lus.

**Kuv txav mus los tau:**Maj mam qoj, txav los sis seev cev nrog koj tus menyuam thuam tuav nws thiab tuav nws lub taub hau kom ruaj. Yog tias nws tsis nyiam txav mus los, sim txav ib sab mus sab los sis txav mus sauv thiab hauv. maj mam hu nkauj los sis tham nrog nws thaum uas txav mus los.

**Kev ua si sib tsuab:**Menyuam mos muaj tus xeeb ceem los xyaum tuav koj cov ntiv tes los sis tej yam khoom me ua si. Muab ib lub khawb me chob ntawm tus menyuam ib qhov khoom ua si los sis koj ib tug ntiv tes thiab muab looj rau nws sab tes laug tas ces muab rau nws sab tes xis. Saib seb nws puas tuaj yeem tuav koj cov ntiv tes los sis lub khawb thiab nws tuav tau ntev npaum li cas ua ntej nws muab tso mus.

**Kuv paub kuv lub npe:**Pab koj tus menyuam cim nws lub npe thiab yuav tsum siv ntau ntau zaus. Tsim ib zaj nkauj uas siv koj tus menyuam lub npe los sis thaum ua piav ib zaj dab neeg siv nws lub npe rau hauv. Menyuam yuav cim tau lawv lub npe zoo yog tias koj siv nws lub npe tas li.

**Peek-a-Boo-**Koj yeej pib tau qhov kev ua si no thuam nws tseem yau, los ntawm kev npog koj tus menyuam lub ntsej muag nrog ib daim ntaub ces muab rub thiab ua lus ntsej muag luag ntxhi es hais “peek a boo!” Thaum koj tus menyuam loj zu zus lawm nws yuav rub daim ntaub npog ntsej muag nws tus kheej yam tsis muaj kev pab los ntawm koj lawm. Koj kuj ua si tau nrog tus menyuam los ntawm npog koj lub ntsej muag nrog daim ntaub es muab rub los, los sis cia tus menyuam muab daim ntaub rub.

**Pab kuv dov-**Muab koj tus menyuam tso pw khwb rwg ntawm daim pam rau hauv av, muab ib qho khoom ua si rau ntawm nws ib sab thiab ua kom nws pom. Yog tias nws tsis sim swb nws lub plab kom mus txog qhov khoom ua si, koj maj mam muab daim pam ntawm qhov cis kaum nqa kom pab tau nws dov ntawm nws lub plab mus rau lub nrab qaum. Ib cov menyuam feem ntau xub pib dov ntawm lawv lub plab mus rau lub nrab qaum, thiab feem ntau thaum thawj thawj ob peb zaug yog yuam kev ua tau xwb thiaj li dov tau li no.

**Qoj lub nkoj-**Muab koj tus menyuam mos tso rau saum koj txhais ncej puab kom pab tau nws lub plab nyob ruaj ntseg . Maj mam muab koj tus menyuam puag es hu zaj nkauj “Nquam, nquam, nquam koj lub nkoj” kom koj tus menyuuam siv tau cov khoom hnyav rau ntawm nws ob txhais tes thiab lub hauv caug uas yuav pab tau rau nws thaum uas pib nkag.

**Loj ua luaj!-**Thaum uas koj tus menyuam mos pws ntxeev thiaj los sis pws ntawm koj txhais ceg los sis lub rooj zaum rau menyuam mos, maj mam muab nws sab caj npab tsa kom siab tsaj nws lub taub hau es hais “Loj ua luaj”. Thaum nws loj zuj zus lawm nws yuav pib qog qhov nws paub thaum uas koj nug nws tias “Koj loj npaum cas?” “Kuv loj npaum no!”

**Saib nco -**Siv koj lub ntsej muag, cov khoom ua si muaj suab, cov uas muaj suab thiab tsis muaj suab es maj mam muab qhov khoom ua si txav mus sab laug ces rau sab xis, sab xis rov qab rau sab laug thiab sab saum mus rau sab hauv tas ces maj mam muab fiav li lub nkoj. Txhawb koj tus menyuam kom cim tau koj lub ntsej muag los sis tej khoom ua si kom nws raws thiab tsis txhob pub ntsia qhov twg dua li yam khoom uas koj siv rau nws. Cov khoom ua si uas muaj suab nrov yuav yooj yim dua li cov khoom uas tsis muaj suab.

**Los peb nkag-**Muab cov khoom ua si tso kom deb ntawm koj tus menyuam uas ncav tsis cuag thiab muab nws xyaum nkag kom mus rau nram qhov khoom. Koj yeej pab tau koj tus menyuam kom xyaum nkag tau yog tias nws xav tau koj qhov kev pab thiab yog tias nws nkag tsis tau no muab koj txhais ceg txhawb nws lub qab plab kom nws sawv tau. Maj mam muab tus menyuam qoj mus los kom pab tau tus menyuam hwj tau nws tus kheej, ncav kom tau khoom thiab xyaum pib nkag.

**Tsoo, tsoo, tsoo-** Menyuam mos nyiam muab cov khoom tsoo ua ke thiab qhov chaws ua lawv ncav cuag. Koj xub pib ua tus qaum es muab ob yam khoom ua si rau ntawm koj ob txhais tes thiab muab nkawv tsoo ua ke thiab hais “tsoo, tsoo,tsoo” los sis qhia kom koj tus menyuam mos muab cov khoom ua si tsoo nws lub rooj noj mov kom muaj suab.

**Rais ruam-** Dua li ntawm tuav koj tus menyuam ob txhais tes thaum nws pib rais ruam, tuav ib tug pas khaub rhuab tav toj es txhos caug kom koj txij koj tus menyuam xwb. Kom koj tus menyuam tuav tus pas khaub rhuab ces maj mam txhos caug taug kev rov qab kom pab tau koj tus menyuam rais ruam los ntawm koj.

**Cab lub pob tawb khaub ncaws-**Muab ib co khoom hnyav xws li ib co phau ntawv es kom koj tus menyuam muab thawb ncig hauv tsev kom pab tau nws mus kev.

**Sab sauv/ sab hauv-** Cia koj tus menyuam nkag thiab/ los sis taug kev ntawm ib qho chaws zooj, saum lub hauv ncoo thiab qab rooj, rooj tog, thiab lwm yam kom pab nws hwj tau nws tus kheej.

**Dov lub Pob-**Zaum hauv pem teb kom nrug deb me ntsi ntawm koj tus menyuam thaib qhia saib yuav ua li cas dov cov pob loj. Txhawb kom lawv dov nws rov qab thiab ua kom muaj kev lom zem rau nws. Koj mam li hu nkauj “dov, dov, dov lub pob maj mam thoob plaws hauv av” dua li ntawm quam quam koj lub nkoj.

**Pov tseg & Sau-**Cov menyuam me nyiam muab khoom pov tseg thiab ntim dua, yog li no koj muab ib co tais thiab co tsheb ntim khoom ua si rau lawv. Lawv yuav pab muab hlim tawm, tab sim txij thaum ua muab txhua yam ntim rau hauv txhua yam twb raug ncuav rov qab tawm los tas lawm.